|  |  |  |
| --- | --- | --- |
| **בנק ישראל**דוברות והסברה כלכלית | logo.gif | ‏ירושלים, ט"ז באדר א' התשע"ד‏‏16 בפברואר 2014 |

הודעה לעיתונות:

טקס הענקת הפרס למטבע "תל מגידו"

בטקס חגיגי ומרשים העניקה ביום ו׳ החברה הנומיסמטית ויצ׳נזה איטליה את פרסי התחרות הבינלאומית השנתית ״פלדיו״ למטבעות זיכרון למדינות הזוכות. הטקס נערך במסגרת יריד המטבעות הבינלאומי הנערך מידי שנה בוויצ׳נזה.

פרס מיוחד הוענק לבנק ישראל על מטבע ״תל מגידו״ 2 ש״ח, שנבחר כהצגה הארכיטקטונית היפה ביותר על גבי מטבע זיכרון בשנת 2012. יו״ר צוות השופטים העלה על נס את העיצוב הפשוט הנקי והחד המאפיין את המטבע, והוסיף שתכונות אלה מאפיינות דרך קבע את מטבעות הזיכרון של ישראל.

זוהי הזכייה השנייה של ישראל בתחרות זו. בשנת 2011 זכה מטבע ״התעמלות״ שהונפק לכבוד אולימפיאדת לונדון במקום הראשון בתחרות. מטעם בנק ישראל קיבל את הפרס הממונה על מח׳ המטבע, מוטי פיין, שסיפר בנאומו על ההיסטוריה של היישוב תל מגידו, ועל מערכת המים המתוחכמת שפותחה בו לפני 3000 שנה בימי שלמה המלך. פיין הודה לחבר השופטים על הבחירה ועל השבחים שחילקו למטבעות הזיכרון של ישראל וברך את מעצבת המטבע, האמנית אסנת אשל, על עבודתה המצוינת.